**SLOVENŠČINA, TOREK, 24.3.2020**

UČNA TEMA: JAZ SEM JEŽ

Znana slovenska vsesplošna umetnica Svetlana Markarovič je napisala pesem o važiču ježu. Pesem večkrat preberi na glas.

**JAZ SEM JEŽ (Svetlana Makarovič)**

Jaz sem jež, ti pa ne,
jaz pa bodem, ti pa ne,
vsak se me boji prijeti;
tebe pa nobeden!
Jaz sem jež, ti pa ne,
nosim hruško, ti pa ne,
ti bi mi jo hotel vzeti,
pa je nisi vreden!

No, saj sam predobro veš,
kaj bi dal, da bil bi jež,
da lahko bi v klopčič zvit
po bregu se katalil;
nom saj sam predobro veš,
kaj bi dal, da bil bi jež,
da bi s hruško se na hrbtu
vsakomur pohvalil:

Jaz sem jež, ti pa ne,
imam bodice, ti pa ne,
vsak te pes lahko pograbi,
mene pa nobeden!
Jaz sem jež, ti pa ne,
jaz sem važič, ti pa ne,
tebe vsak takoj pozabi,
mene pa nobeden!

Vprašanja po poslušanju/branju:

* Kakšna je pesem? Je žalostna, vesela, razigrana?
* Kakšen je jež? Povejte, kako si ga predstavljate.
* Kaj dela jež? Po čem to veste?
* S čim se hvali?
* Zakaj se ga bojimo prijeti?
* Kaj lahko jež nabode na svoje bodice?

**Samostojno delo:**

V zvezek z vmesno črto napiši naslov Svetlana Makarovič: Jaz sem jež in datum. Nariši ježa, kot si ga predstavljaš.

Pri tej uri si lahko ogledaš tudi powerpoint predstavitev, ki je ravno tako pripeta med datotekami. Malo za popestritev in razvedritev, v predstavitvi pa je tudi posnetek pesmi Jaz sem jež.